section_heading: Prednosti i nedostaci
paragraph_text: Prednost ovakvih energetskih sustava svakako je smanjena ovisnost o fosilnim gorivima i mogućnost vlastite proizvodnje električne energije. Fotonaponske šindre ujedno su rješenje za dobivanje čiste električne energije, bez štetnih emisija CO<sub>2</sub>, a istodobno imaju i funkciju krovišta. Prednost je i moderan dizajn krova koji se uklapa u današnji suvremen arhitektonski stil gradnje. Korisnici ovakvih sustava uvijek imaju fiksnu cijenu električne energije, bez obzira na cjenovne oscilacije električne energije na tržištu, što može biti prednost ako cijena električne energije osjetno naraste.